فياض لطيف چانڊيو

ڊاڪٽر فياض لطيف چانڊيو (انگريزي: Dr. Fayaz Latif Chandio) سنڌي ٻولي جو نامور محقق، سنڌ يونيورسٽي ۾ سنڌي ٻوليءَ جو اسسٽنٽ پروفيسر ۽ موجوده وقت ۾ انسٽيٽيوٽ آف سنڌولاجي جو ڊائريڪٽر آهي. سندس ڪيترائي ڪتاب ۽ تحقيقي مقالا شايع ٿيل آهن.

جيون خاڪو
ڊاڪٽر فياض لطيف چانڊئي جو اصل نالو بشير احمد چانڊيو آهي. هن بهرين اپريل 1972ع تي ضلعي لاڙڪاڻي جي تعلقي باقراڻي جي ڳوٺ فقير محمد چانڊيو ۾ محمد حسن چانڊيو جي گهر ۾ جنم ورتو.

تعليم
فياض لطيف چانڊيو پرائمري تعليم گورنمينٽ پرائمري اسڪول محرابپور جتوئي ۾ حاصل ڪئي. مئٽرڪ تائين گورنمينٽ هاءِ اسڪول ڳيريلو ۽ انٽر گورنمينٽ حيدر بخش جتوئي ڪاليج ڏوڪري مان تعليم حاصل ڪيائين. ايم اي سنڌي ادب ۾ شاھ عبداللطيف يونيورسٽي خيرپور ۽ پي ايڇ ڊي جي ڊگري سنڌ يونيورسٽي ڄامشورو مان حاصل ڪيائين.

علمي ادبي خدمتون
ڊاڪٽر فياض لطيف چانڊيو بنيادي طور شاعر، ادبي نقاد ۽ محقق آهي. سندس ڪيترائي تحقيقي مقالا شايع ٿيل آهن ۽ ڪيترين ئي نيشنل ۽ انٽر نيشنل ڪانفرنسن ۾ مقالا پيش ڪري چڪو آهي. سندس مقلا سنڌي ٻولي جي با اختيار اداري جي سنڌي ٻولي جرنل، ڪراچي يونيورسٽي جي ڪلاچي جرنل ۽ ٻين رسالن ۾ شايع ٿيل آهن. سندس ڪيترائي ڪتاب پڻ شايع ٿيل آهن. هن مرزا قليچ بيگ چيئر جي ڊائريڪٽر طور پڻ خدمتون سرانجام ڏنيون آهن. هن وقت انسٽيٽيوٽ آف سنڌولاجي جي ڊائريڪٽر طور خدمتون سرانجام ڏئي رهيو آهي گڏو گڏ اسسٽنٽ پروفيسر طور پڻ علمي خدمتون سرانجام ڏئي رهيو آهي.

ڪتاب
خدا، زندگي، محبت، موت، موهن جو دڙو پبليڪيشن لاڙڪاڻو، 2000ع
اڻ ڄاول ٻار ڏانهن خط، روشني پبليڪيشن حيدرآباد، 2019ع
چنڊ ڪڪر جي اوٽ، تخليق پبليڪيشن ، 2002ع
اوشو جي آتم ڪهاڻي، موهن جو دڙو پبليڪيشن لاڙڪاڻو، 2008 ع
خط،خوشبوءِ خواب، ڏاهپ پبليڪيشن لاڙڪاڻو ،
دل جي خانه بدوشي، پوپٽ پبليڪيشن چيرپور ،2013ع
شاھ لطيف جي شاعري ۾ درد جو جمال، ثقافت کاتو سنڌ، 2017ع
شيخ اياز جي شاعريءَ جو جديد مطالعو، پوپٽ پبليڪيشن خيرپور،2017ع
شيخ اياز جي شاعريءَ ۾ جماليات، انسٽيٽيوٽ آف سنڌولاجي، 2018ع
شيخ اياز جي شاعريءَ جي لغٿ، سنڌي ٻوليءَ جو بااختيار ادارو حيدرآباد، 2022ع
شيخ اياز جي شاعريءَ جو تحقيقي تنقيدي جائزو، سنڌي ادبي بورڊ ڄامشورو، 2022ع
ميين شاھ عنايت جي ڪلام جي لغت، سنڌي ٻولي جو بااختيار ادارو حيدرآباد، 2025ع

حوالا

زمرو:محقق 
زمرو:سنڌي شاعر
زمرو:سنڌي ليکڪ